PIELIKUMS
Ogres novada pašvaldības domes 20.07.2023. sēdes lēmumam

(protokols Nr.12;17.)

projekts

LĪGUMS NR.__  PAR detālplānojuma nekustamajam īpašumam “Rudzlauki”, Ciemupē, Ogresgala pag., Ogres nov., grozījumu ĪSTENOŠANU
                                                                                                                                                                             Dokumenta datums ir tā 

elektroniskās parakstīšanas datums 
      Ogres novada pašvaldība, reģistrācijas Nr. 90000024455 (turpmāk – Pašvaldība), kuru uz Pašvaldības 2021.gada 1.jūlija saistošo noteikumu Nr.12/2021 “Ogres novada pašvaldības nolikums” pamata pārstāv tās izpilddirektors Pēteris Špakovskis, no vienas puses, un 

nekustamā īpašuma “Rudzlauki”, Ciemupē, Ogresgala pag., Ogres nov., kadastra Nr. 7480 005 0830, (turpmāk – Nekustamais īpašums) īpašnieks [Vārds Uzvārds], personas kods [personas kods] (turpmāk – Detālplānojuma grozījumu īstenotājs) no otras puses, turpmāk kopā sauktas Puses, bet atsevišķi Puse, pamatojoties uz 

a) Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 119.1.punktu,

b) Pašvaldības domes 2023.gada 20.jūlija lēmumu “Par detālplānojuma nekustamajam īpašumam “Rudzlauki”, Ciemupē, Ogresgala pag., Ogres nov., grozījumu 1.1.redakcijas apstiprināšanu” (protokols Nr.12;17.), noslēdz šādu līgumu (turpmāk – Līgums):

1. LĪGUMA PRIEKŠMETS
1.1. Līgums nosaka detālplānojuma Nekustamajam īpašumam (turpmāk – Detālplānojums) grozījumu īstenošanas kārtību un izpildes termiņus.

1.2. Detālplānojuma grozījumu īstenošana ietver šādus pasākumus:

1.2.1. ielas ar cieto segumu izbūvi plānotajā zemes vienībā Nr.6 un 7 un nodošanu ekspluatācijā;
1.2.2. centralizētā ūdensapgādes tīkla un kanalizācijas tīkla izbūvi plānotājā zemes vienībā Nr. 6 un 7, kā arī ugunsdzēsības hidranta izbūvi un nodošanu ekspluatācijā plānotajā zemes vienībā Nr. 6 vai 7; 

1.2.3. krūmu un koku apstādījumu joslas ierīkošanu plānotajā zemes vienībā Nr.6;

1.2.4. Detālplānojuma grozījumu teritorijā plānoto zemes vienību sadale un reģistrēšana Nekustamā īpašuma valsts kadastra informācijas sistēmā un Zemesgrāmatā. 
1.3. Detālplānojuma grozījumu īstenotājs atbilstoši Detālplānojuma grozījumu mērķim nodrošina tā īstenošanu Līgumā noteiktajā kārtībā un termiņos.

2. Pušu saistības un atbildība

2.1. Detālplānojumā grozījumos plānotās zemes vienības Nr.1 un 5  atdalīšana, adrešu piešķiršana un ierakstīšana Zemesgrāmatā pieļaujama pie šādiem nosacījumiem:

2.1.1. līdz konkrētas zemes vienības pieslēgumam ielai ir izbūvēta un nodota ekspluatācijā brauktuve ar grants, asfalta vai bruģa segumu;
2.1.2. gadījumā, ja uz ielas būvniecības dokumentācijas iesniegšanas brīdi Ogres novada būvvaldē gar Detālplānojuma grozījumu teritoriju ir izbūvēts un pieņemts ekspluatācijā centralizētais ūdensapgādes tīkls, Līguma 2.1.1.punktā minētajā ielas posmā ir jābūt izbūvētam un nodotam ekspluatācijā arī ūdensapgādes tīklam un ugunsdzēsības hidrantam;

2.1.3. gadījumā, ja uz ielas būvniecības dokumentācijas iesniegšanas brīdi Ogres novada būvvaldē gar Detālplānojuma grozījumu teritoriju ir izbūvēts un pieņemts ekspluatācijā centralizētais kanalizācijas tīkls, Līguma 2.1.1.punktā minētajā ielas posmā ir jābūt izbūvētam un nodotam ekspluatācijā arī kanalizācijas tīklam.

2.2. Detālplānojumā grozījumos plānotās zemes vienības Nr.2, 3 un 4 atdalīšana, adrešu piešķiršana un ierakstīšana Zemesgrāmatā pieļaujama pie šādiem nosacījumiem:

2.2.1. līdz konkrētai zemes vienībai un tās visā garumā esošā ielas posmā ir izbūvēta un nodota ekspluatācijā brauktuve ar grants, asfalta vai bruģa segumu;
2.2.2. gadījumā, ja uz ielas būvniecības dokumentācijas iesniegšanas brīdi Ogres novada būvvaldē gar Detālplānojuma grozījumu teritoriju ir izbūvēts un pieņemts ekspluatācijā centralizētais ūdensapgādes tīkls, Līguma 2.2.1.punktā minētajā ielas posmā ir jābūt izbūvētam un nodotam ekspluatācijā arī ūdensapgādes tīklam un ugunsdzēsības hidrantam;
2.2.3. gadījumā, ja uz ielas būvniecības dokumentācijas iesniegšanas brīdi Ogres novada būvvaldē gar Detālplānojuma grozījumu teritoriju ir izbūvēts un pieņemts ekspluatācijā centralizētais kanalizācijas tīkls, Līguma 2.2.1.punktā minētajā ielas posmā ir jābūt izbūvētam un nodotam ekspluatācijā arī kanalizācijas tīklam.
2.3. Ja ielas izbūvi plānots veikt pa posmiem un strupceļa garums pārsniedz 50 metrus, jāizbūvē pagaidu apgriešanās laukums. Turpinot ielas izbūvi, pagaidu apgriešanās laukumu likvidē. 

2.4. Detālplānojuma grozījumu īstenotāja pienākums ir:
2.4.1. līdz 2033. gada 1. jūnijam plānotajā zemes vienībā Nr.6 un 7 izbūvēt un nodot ekspluatācijā ielas brauktuvi ar grants segumu;

2.4.2. līdz ielas nodošanas ekspluatācijā plānotajā zemes vienībā Nr.6 ierīkot koku un krūmu stādījumu joslu; 

2.4.3. gada laikā pēc plānotajā zemes vienībā Nr.1, 2, 3, 4 un 5 plānoto būvju nodošanas ekspluatācijā izbūvēt un nodot ekspluatācijā plānotajā zemes vienībā Nr.6 un 7 ielu ar asfalta vai bruģa segumu;

2.4.4. gada laikā pēc centralizētā ūdensapgādes tīkla izbūves gar Detālplānojuma grozījumu teritoriju pieslēgt plānoto zemes vienību Nr.1, 2, 3, 4 un 5 centralizētajai ūdensapgādes sistēmai un Detālplānojuma grozījumu teritorijā izbūvēt un nodot ekspluatācijā ugunsdzēsības hidrantu;

2.4.5. gada laikā pēc centralizētās kanalizācijas tīkla izbūves gar Detālplānojuma grozījumu teritoriju pieslēgt plānoto zemes vienību Nr.1, 2, 3, 4 un 5 centralizētajai kanalizācijas sistēmai;

2.4.6. gadījumā, ja uz ielas būvniecības dokumentācijas iesniegšanas brīdi Ogres novada būvvaldē gar Detālplānojuma grozījumu teritoriju ir izbūvēts un pieņemts ekspluatācijā centralizētais ūdensapgādes tīkls, ielas izbūves ietvaros jābūt izbūvētam un nodotam ekspluatācijā arī ūdensapgādes tīklam un ugunsdzēsības hidrantam;

2.4.7. gadījumā, ja uz ielas būvniecības dokumentācijas iesniegšanas brīdi Ogres novada būvvaldē gar Detālplānojuma grozījumu teritoriju ir izbūvēts un pieņemts ekspluatācijā centralizētais kanalizācijas tīkls, ielas izbūves ietvaros ir jābūt izbūvētam un nodotam ekspluatācijā arī kanalizācijas tīklam;
2.4.8. gadījumā, ja uz ielas būvniecības dokumentācijas iesniegšanas brīdi Ogres novada būvvaldē gar Detālplānojuma grozījumu teritoriju nav pieņemts ekspluatācijā centralizētais ūdensapgādes tīkls, plānotajā zemes vienībā Nr.8 jāizbūvē un jānodod ekspluatācijā ugunsdzēsības ūdens rezervuārs vai ūdenstilpne pirms būvniecības atļaujas izsniegšanas būvju būvniecībai jebkurā no plānotajām zemes vienībām Nr.2, 3, 4, un 5;
2.4.9. līdz 2035.gada 1.jūnijam veikt Detālplānojuma grozījumu teritorijā plānoto zemes vienību sadali un reģistrēt Nekustamā īpašuma valsts kadastra informācijas sistēmā un Zemesgrāmatā;  
2.4.10. nodrošināt Līgumā minēto savu saistību izpildi ar nepieciešamajiem resursiem;
2.4.11. kompensēt zaudējumus Pašvaldībai, ja tie radušies Detālplānojuma grozījumu īstenotāja vainas dēļ;
2.4.12. Detālplānojuma grozījumu teritorijā esošo nekustamo īpašumu īpašnieku maiņas gadījumā Detālplānojuma grozījumu īstenotāja pienākumus ir informēt jaunos īpašniekus par Līgumu un nepieciešamību 1 (viena) mēneša laikā pēc īpašumtiesību reģistrēšanas Zemesgrāmatā noslēgt administratīvo līgumu par Detālplānojuma grozījumu īstenošanu ar Pašvaldību. 

2.5. Pašvaldība apņemas:

2.5.1. sniegt nepieciešamo Pašvaldības rīcībā esošo informāciju, kas attiecas uz Līguma izpildi;

2.5.2. savas kompetences ietvaros sniegt metodisko atbalstu Detālplānojuma grozījumu realizācijas gaitā;
2.5.3. ievērojot Fizisko personu datu apstrādes likuma nosacījumus, nodrošināt Līguma pieejamību trešajām personām.
2.6 Ja nevar ievērot Līguma 2.4.apakšpunktā noteiktos Detālplānojuma grozījumu īstenošanas termiņus, vismaz trīs (3) mēnešus pirms termiņa iestāšanos Detālplānojuma grozījumu īstenotājs var ierosināt slēgt jaunu vienošanos. Ja Detālplānojuma grozījumu īstenotājs neievēro Līgumā pielīgtos Detālplānojuma grozījumu realizācijas termiņus bez attaisnojoša iemesla, Pašvaldība izskatīs jautājumu par Detālplānojuma grozījumu atzīšanu par spēku zaudējušu, nekompensējot ieguldījumus. 
2.7. Neviena no Pusēm nevar tikt vainota par tās saistību nepildīšanu, ja to izpildi kavē nepārvarama vara. Puses veic nepieciešamos pasākumus, lai līdz minimumam samazinātu radītos kaitējumus, kas varētu izrietēt no nepārvaramas varas. Pie nepārvaramas varas un ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, epizootijas, kara darbība, nemieri, blokādes, valsts varas un pārvaldes institūciju lēmumi.

2.8. Puse, kurai kļuvis neiespējami izpildīt saistības Līguma 2.7. apakšpunkta minēto apstākļu dēļ, piecu (5) darba dienu laikā paziņo otrai Pusei par šādu apstākļu rašanos vai izbeigšanos. 

2.9. Detālplānojuma grozījumi uzskatāmi par īstenotiem pēc Līguma 2.4.punktā minēto pasākumu īstenošanas. 

3. Nobeiguma noteikumi

3.1. Līgums stājas spēkā ar tā parakstīšanas dienu un ir spēkā līdz Pušu pilnīgai un abpusējai saistību izpildei.

3.2. Visi Līguma grozījumi vai papildinājumi tiek izdarīti rakstveidā, Pusēm tos parakstot. Līguma grozījumi ir spēkā no abpusējas parakstīšanas dienas un ir Līguma neatņemamas sastāvdaļas.
3.3. Gadījumos, kas nav paredzēti Līgumā, Puses rīkojas saskaņā ar Latvijas Republikā spēkā esošajiem normatīvajiem aktiem.
3.4. Visus strīdus un domstarpības, kas var rasties Līguma izpildes laikā, Puses risinās savstarpēju pārrunu ceļā. Strīdi un domstarpības, par kurām nav panākta vienošanās pārrunu ceļā, tiks izskatītas Latvijas Republikas normatīvajos aktos noteiktajā kārtībā.
3.5. Līgums sagatavots latviešu valodā uz 3 (trīs) lapām, parakstīts elektroniski ar drošu elektronisko parakstu un satur laika zīmogu. Pusēm ir pieejams abpusēji parakstīts Līgums elektroniskā formātā.

4. Pušu rekvizīti
	Ogres novada pašvaldība
	[Vārds Uzvārds]

	Reģ. Nr. 90000024455

Adrese: Brīvības iela 33, Ogre, LV - 5001 

Valsts Kase TRELLV22

Konts Nr.LV25TREL9800890740210

Tālr.65071160

E-pasts: ogredome@ogresnovads.lv
_____________________________

P.Špakovskis                                                        


	Pers. kods: [personas kods]
Deklarētā adrese: [deklarēta dzīves vieta]
Tālr._____________

E-pasts: _________________

______________________

[Vārds Uzvārds]


ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

